Rudolf "Ruud" Stokvis (født 24. april 1943 i Amsterdam, Holland) er en hollandsk tidligere roer. Stokvis vandt (sammen med Roel Luynenburg) bronze i toer uden styrmand ved OL 1972 i München efter en finale, hvor den østtyske båd, roet af Siegfried Brietzke og Wolfgang Mager, vandt guld, mens schweizerne Heinrich Fischer og Alfred Bachmann fik sølv. Han deltog også i samme disciplin ved OL 1968 i Mexico City. Stokvis var også med i den hollandske firer uden styrmand, der vandt bronze ved VM i 1966.